
Legenti  mihi  nuper  Hippolyti  Francisci  Al- 
bertini,  medicinae  quondam  professoris  Bo- 
noniensis, opuscula,  quae  novis  curis  illus- 
trasse, et  ad  pristinum  nitorem  revocasse 
magnum  est  doctissimi  Henrici  Romberg  me- 
ritum, occurrit,  quod  credo  saepe  hodie  oc- 
currere iis,  qui,  postquam  auctoribus  nostri 
saeculi  operam  tribuerunt,  in  scripta  veterio- 
rum  aut  antiquorum  medicorum  animos  di- 
rigunt, ut  scilicet  non  satis  mirari  possint, 
scripta  frugis  tam  plena  neglecta  omnino  ja- 
cere. Quod  quum  in  omnia  Albertini.  opera 
tum  praesertim  in  eum  valet  commentarium, 
quo  ille  egregia  sua  inventa  de  morbis  cor- 
dis, quibus  indagandis  maximam  vitae  par- 
tem impenderat,  in  publicum  edidit.  Hic 
magni  sudoris  libellus,  quem  tamen  mode- 

stia  viri  haud  satis  elaboratum  esse  duxit, 
tantam  testatur  in  morbis  cordis,  de  quibus, 
quam  fallax  sit  judicium,  nemo  ignorat,  tam 
dignoscendis  quam  curandis  artem  et  excel- 
lentiam, resque  per  se  obscurissimas  ite  il- 
lustrat, ut  vix  dici  possit,  quidni  ille  prae- 
stantissimis  adnumeretur  de  morbis  cordis 
scriptoribus. 

Quam  rem  animo  volventes,  cum  prae- 
sertim plurium  vitiis  cordis  laborantium 
lectulos  adiissemus,  antiquo  et  gravi  more 
requirente,  ut  ingenii  quemdam  fructum 
proferamus,  consilium  cepimis  de  organicis 
hujus  visceris  morbis,  diagnosis  et  curae  ra- 
tione habita,  nonnulla  tradendi,  maxime  ut 
inde  pateret,  veteriores  jam  medicos  et  prae 
caeteris  Vcilscikarn  et  Albertinum  optimum 
bis  de  morbis  judicium  fecisse. 


• i i 


r 


1 


Duodevicesimi  initio  saeculi  morborum  familia 
recepta  est  in  systema  pathologicum,  cujus  in 
scriptis  Hippocratis , Plinii,  Celsi,  Galeni , Cre- 
taei, Caelii  Aureliani,  Pauli.  Aeginetae , Alex- 
andri Tralliani  non  nisi  obscurissima  vestigia 
agnoscuntur,  quamquam  qui  medii  aevi  de  re- 
bus sive  anatomicis  sive  pathologicis  scripserunt 
viri  clarissimi,  Antonius  Cermisone , Bartholo- 
rnaeus  Montagnana  , Antonius  et  Alexander 
Benivieni,  fratres,  Nicolaus  Massa,  Bealdus 
Columbus , Bonatus  Antonius  ab  Alt.omari, 
Hieronymus  Mercurialis , Nicolaus  Turpius , 
Theodorus  Kerkring  haud  ita  raro  de  ea  men- 
tionem faciunt. 

Haec  est  illa  morborum  cordis  familia,  quae 
tum  ob  summam  in  quo  laesio  gliscit  organi  ma- 
jestatem, tum  ob  maximam  specierum,  quibus 
componitur,  proprietatem  et  individuitatem,  tum 
ob  pertinacissimum  quo  medicis  resistit  modum 

ab  hoc  inde  tempore  maxime  in  amoribus,  ut  ita 
dicam,  fuit  virorum  rebus  tenebris  offusis  expli- 
candis operam  navantium. 

Respiratio  laesa,  sive  asthma  ingens  erat 
receptaculum  quo  olim  conditi  erant  cum  innu- 
merabiles alii,  tum  praecipue  morbi  cordis,  quin 
unquam  in  asthmate  audirentur  nomina  vitiatae 
cordis  structurae.  Cum  stabulum  illud  everre- 
retur, cui  utinam  Hercules,  Jove  natus,  affuis- 
set labori,  laryngis,  tracheae,  pulmonum  eorum- 
que  integumentorum,  vertebrarum  dorsalium 
nec  non  cordis  affectiones  morbosae  in  lucem 
prodierunt.  E quibus  etiamsi  fieri  potuerit,  ut, 
quas  priores  designavimus,  necessitate  urgente, 
dignoscerentur,  tamen  omnino  non  concessum 
erat,  doctrina  circuitus  in  humano  corpore  san- 
guinis nondum  constituta,  ullum  de  vitiis  cordis 
facere  judicium. 

Quae  tam  unica  Caesalpini  doctrina  quan- 
tum valuerit  quantamque  habuerit  vim  in  res 
pathologicas,  quae  involutae  erant  et  obscurae, 
illustrandas,  non  est,  qui  nesciat,  nec  minus  fa- 
cile est  intelleetq,  quantus  inde  redundaverit 
fructus  ad  statum  cordis  morbosum  in  vivo  jam 
homine  dijudicandum. 

Ab  hoc  natali  morborum  cordis  die  nomi- 
nandi veniunt  prae  cacteris  duo  viri,  Malpighii 

discipuli,  Hippolytus  Franciscus  Albertinus J) 
et  Antonius  Maria  l alsalva "),  qui,  praecep- 
tore clarissimo  auctore  et  impulsore,  maximam 
vitae  partem  in  morbos  cordis  indagandos  im- 
penderunt, tamque  inaudita  adhuc  omniumque 
opinione  majora  protulerunt,  ut  ab  aegrotis  om- 
nis aetatis,  sexus,  conditionis  expetiti  laboribus 
subeundis  vix  sufficerent. 

Qui  commentarium  legit  excellentissimi  AI - 
bertini.  inscriptum  „ Animadversiones  super  qui- 
busdam difficilis  respirationis  a laesa  cordis  et 
praecordiorum  structura  pendentibus  vitiis’’  qui 
quidem  commentarius  paucis  pagellis  tamquam 
parva  in  cellula  uberrimos  longe  experientiae 
fructus  recondit,  is  sane  mirabitur,  quantum 
unus  praestare  potuerit  ille,  quantumque  tanti 
incepti  princeps  superarit  insequentis  temporis 
aemulos,  is  magis  adhuc  mirabitur  modestiam 
viri,  cujus  quippe  non  nisi  decimo  post  obitum 
anno  aureus  in  lucem  prodiret  libellus. 

Erroribus  nonnullis,  ut  in  quaestione  de 


’)  Mazzuchellius  Gli  Scrittori  d’I talia  cive  notizie  stori- 
che  e criticlie  intorno  alie  vile  ed  aj^li  scritte  de  Letteruti  lla- 
liani.  Brescia  1753,  Vol.  1,  P.  1,  p.  322 

z)  Favtuzzius  Notizie  de  gli  Scrittori  Bolognesi  Bologna 
1781 , T.  1 , p.  154. 

polypis  cordis  et  humorum  acrimonia  viscera 
corrodente,  exceptis,  ab  acuminibus  dialectico- 
rum vanisque  hypothesibus  ita  abhorret  auctor, 
ut  irnrno  veram  praebeat  Hippocratici  viri  spe- 
ciem cujus,  ut  Boerhaavius  praedicat  de  illo 
inter  Britannos  medicinae  auctore  celeberrimo, 
sine  honorifica  praefatione  nomen  memorare 
erubescerem. 

Tantus  ille  vir  cum  universae  medicinae 
incrementum  intulit  tum  doctrinam  de  morbis 
cordis  organicis  omnino  novam  creavit  et  in  arte 
horum  morborum  et  dignoscendorum  et  curan- 
dorum ita  excellebat,  ut,  etsi  ipse  ingenue, 
quam  fallax  sit  et  lubricum  his  de  morbis  judi- 
cium fat*eatur,  neque  errores  dissimulet  in  quos 
ipse  plus  semel  inciderit,  tamen  nos  vituperan- 
dos non  esse  arbitremur  pro  certo  affirmantes, 
studium  vitiorum  cordis  organicorum  tum  digno- 
scendorum tum  curandorum  inde  ab  Albertino 
ad  illud  usque  tempus  quo  Laennee  floruit  pa- 
rum profecisse. 

Nihilominus  non  id  agimus,  ut  de  laudi- 
bus praeclarissimorum  virorum  Lancis/ 1 2)  Mor- 


')  Oratio  de  commendando  studio  Hippocratico. 

Laurinius-  I.  M.  De  motu  cordis  aneurymat.  c.  Fi". 

gagni1 2 3 4 5),  Senae"1),  Testa*),  Cor  visar  t '), 
Kreysig*),  Bertin 6 7),  Burns1)  aliquid  detrahere 
conemur,  immo  non  ignoramus,  eos,  quae  ae- 
liologica  essent  morborum  cordis  momenta  illu- 
strasse, quae  inter  diversas  species  intercederent 
differentiae,  constituisse,  et  lectulos  aegrotan- 
tium animo  non  capto  adeuntes  maxima,  qua 
potuerint  exactitudine  symptomata  descripsisse, 
et  docuisse,  cordis  vitia  organica  minime  ad  ra- 
ritates, ut  dicere  solent,  pathologicas  pertinere. 

Quantum  ars  nostra  lucrum  fecerit  iis  ex 
rebus,  quarum  fuit  auctor  divinus  ille  et  immor- 
talis Laehnec,  de  cujus  erga  rempublicam  me- 
dicam meritis  nunquam  ita  magnifice  dicam, 
quin  ejus  id  sit  superatura  dignitas,  satis  super- 


’)  Jo.  Bapt.  Morgagni.  De  sedibus  et  causis  morborum, 
per  Anatomen  indagatis,  Lib.  VI. 

2)  Senae.  Des  maladies  du  coeur.  T.  IV. 

3)  Anton.  Josepli.  Testa.  Delie  Malaltie  dei  cuore  ediz. 
second.  Firense  1823. 

4)  /•  2V  Corvisart.  Essai  sur  les  maladies  du  coeur,  3e 
edit.  Paris  1818. 

5)  Fricd.  Ludwig  Kreysig.  Die  Krankbeilen  des  Ilerzens 
systematisch  bearbeitet.  T.  III.  Berlin  1811 — 17. 

6)  Bertin.  Traile  des  maladies  du  coeur  et  des  gros 
vaisseaux.  Paris  1824. 

7)  Burns.  Observ.  on  some  of  the  most  frequent  and 
impoi^tend  diseases  of  tbe  licart. 

que  inter  omnes  constat.  Ad  cordis  rnorbos  quid 
attinet,  ipse  quod  de  se  fert  judicium  afferam  I). 

„Les  traveaux  des  auteurs  (Lancisi,  Mor- 
gagni, Senae)  que  nous  venons  de  citer  et  ceux 
de  Corvisart  on  fait  connaitre  beaucoup  de  le'- 
sions  organiques  du  coeur,  mais  ont  jete'  peu  de 
Jumieres  sur  leurs  signes;  et  dans  le'tat  ou  iis 
ont  laisse'  la  science  il  n etait  peut-etre  pas  pos- 
sible  de  distinguer  constamment  une  de  ces  af- 
fections  de  lautre.  Les  veritables  signes  des  af- 
lections  organiques  du  coeur  se  tirent  encore  de 
la  percussion  et  surtout  de  l auscultation , et  a 
l aide  des  renseigneinens  precis  'que  fournissent 
ces  signes  purement  physiques  quelques  syrnp- 
tomes  ou  accidens  pbysiologiques  ne's  du  trouble 
des  fonctions  et  par  eux  memes  tres-vagues 
peuvent  quelquefois  acque'rir  un  de^re'  de  certi- 
tude  qu  ils  n avaient  pas  aupara^ant.” 

Docuit  nos  ille  vir  animos  advertere  ad  ex- 
tensionem (Etendue)  ad  impulsum,  ad  rhyth- 
mum, ad  strepitum  (Bruit  des  battemens  du 
coeur)  ictuum  cordis,  quae  omnia,  cum  vitio 
aliquo  laboret  hoc  viscus,  ita  mutantur,  ut  jam 
hac  e mutatione  ad  quam  cordis  partem  haereat 

R.  T.  II.  Laennec.  Traite  de  1’ Auscultation  mediate 
et  des  Maladies  du  Poumon  et  du  coeur.  3e  edit,  auguientee 
de  notes  par  Meriadec  Laenuec.  1831.  T.  III. 

morbus  intelligere  liceat.  Instrumenti  quod  in- 
venit ingeniosissimi  ope  audimus  strepitum,  qui 
est  comparandus  flatui  follis  (Bruit  de  soufflet), 
alium  qui  cum  lima,  lignum  molle  stringente 
(Bruit  de  rape)  alium,  qui  cum  fremitu  aquae 
ferventis  (Bruit  de  cuir)  conferri  potest,  quae 
diversa  strepitus  genera  quanti  sint  momenti  in 
vitiis  cordis  organicis  non  solum  dignoscendis 
verum  etiam  curandis  cum  nulli  non  patebit  in 
stetboscopia  vera  non  hospiti , tum  ex  iis  praeser 
tim  apparebit,  quae  adhuc  hac  de  re  sunt  af- 
ferenda. 

Ita  factum  est,  ut  dilatationem,  hypertro- 
phiam ventriculorum,  aneurysma  activum,  ab- 
normem cordis  situm,  transmutationem  ejus  in 
pinguem,  metamorphoses  cartilagineas  et  osseas 
in  musculari  parietum  substantia,  indurationem 
et  mollitiem , excrescendas  et  alia  valvularum  vi- 
tia, polypos  partem  eoruin  accurate  dignoscere, 
partem  suspicari  modo  possimus. 

Hunc  tam  bene  de  pectoris  morbis  meri- 
tum virum  vestigiis  insecuti  sunt  Criweilhier  ') 


')  Cruvcilhier.  Anal.  palliolog.  du  corps  bumain.  3e  li- 
vraison  in  fol . Par.  1829,  et  Dictionaire  de  Medicine  partique 
T.  3 art.  Apoplexie. 

Berard  *),  Reynaud*  2),  Rosclioux  3) , qui  om- 
nes praecipue  de  apoplexia  cordis  disseruerunt 
eamque  esse  principem  rupturae  cordis  causam 
perspicuum  satis  fecerunt;  nec  non  Rostan,  Cui - 
lerier  quorum  a nostratibus  non  satis  cognita 
opera  vitiorum  cordis  diagnosis  ad  gradum  per- 
venit, quem  quadraginta  ante  annos  nemo  prae- 
sagisset. 

Cum , diagnosis  hujus  familiae  morborum 
historia  brevibus  ita  enarrata,  nunc  ad  eos  nos 
convertamus  tractandos,  occurrimus,  quae  in 
omnibus,  textura  organi  mutata  contentis,  mor- 
bis obviam  se  fert,  magnae  diagnosis  et  curae 
discrepantiae,  quae  quidem  hoc  loco  eo  magis 
in  oculos  cadit 

1)  quia,  ut  nobis  quidem  persuasum  est, 
morbi  cordis,  diagnosis  ratione  habita,  clariore 
hodie  luce  illustrati  sunt,  quam  cerebri,  hepatis 
ventriculi,  uteri,  vesicae  urinariae  (etsi  quibus 
haec  organa  praesunt  excretiones,  qualitate  aut 
quantitate  peccantes  melius  de  iis  malo  aliquo 


')  Dissertatio»  sur  plusieurs  points  d’anatomie  patholo- 
gique  et  de  pathologie:  Theses  de  la  Faculte  de  Med.  de 
Paris  anno  1826 , Nr.  23. 

2)  Journal  hebdomadaire  de  Medecine  T.  II.  pag.  363. 

Dictionnaire  de  Med.  T.  XVIII.  art.  Rupture. 


laborantibus  indicium  lacere  oportere  videan- 
tur) tum 

2)  quia  non  in  aliis  morbis  organicis  tam 
turbulentis  mortemque,  ut  deum  ex  machina, 
advehentibus  obvenies  paroxysmis,  quam  in  iis, 
quibus  cor  laborat;  unde  sequitur,  ut  non  alii 
properius  iis  nec  repentinius  exposcant  auxilium. 

Quaerenti  igitur  tibi  unde  orta  sit  tanta  in- 
ter morborum  cordis  organicorum  diagnosin  et 
curam  discrepantia,  qui  fieri  potuerit  ut,  quam- 
vis T^nlsnh  a et  Albertinus  nonnisi  duas  habu- 
erint species,  Polypos  scilicet,  et  Aneurysma  ac- 
tivum cordis,  recentiores  autem  de  morbis  cor- 
dis scriptores,  si  paucas,  decem  esse  putaverint, 
nihilominus,  quam  Albertinus,  instinctum,  ut 
ita  dicam,  practicum  secutus,  proposuit,  curandi 
methodus  non  solum  eadem  ipsa  sit,  cui  hodie 
adhuc  fides  habetur,  verum  etiam,  audemus  di- 
cere, longe  ea  excellat,  duas  potissimum  affere- 
mus causas: 

1)  quia,  quae  in  diversis  morborum  cordis 
speciebus  se  offerunt  symptomata,  percussione 
et  auscultatione,  quas  eheu  perpauci  tantum- 
modo consulunt  medici,  exceptis,  ita  inter  se 
conveniunt  et  similia  sunt,  ut  eam  ob  rem  unam 
curandi  methodum  omnibus  satisfacere  oportere 
existimes;  tum 

2)  quia,  quae  demum  hujus  familiae  mor- 
borum occurrat  species,  dummodo  ad  altiorem 
pervenerit  gradum,  tam  mortiferis  incedit  op- 
pressionibus, angustiis,  languoribus,  exitumque 
lethalem  tam  propinquum  esse  persuadet,  ut, 
qui  in  officio  sunt  medici  jure  non  solum  de 
malo  a radicibus  evertendo  desesperent,  verum 
etiam,  symptomatibus  maxime  periculum  mini- 
tantibus oppugnatis,  satis  se  superque  palliative, 
ut  barbare  dicunt,  egisse  arbitrentur. 

Ut  primum  affirmemus  auctoritate  locum 
citamus  Laenecii1): 

„Les  symptbmes  genereaux  de  toutes  ces  af- 
feclions  sont  presque  les  rnernes,  une  respiralion 
habituellement  courte  et  gene'e,  des  palpitations 
et  des  e'touffemens  constamment  produits  par 
faction  de  monter,  par  la  marclie  rapide  par  les 
affectioris  vives  de  fame,  et  revenant  meme  sou- 
vent  sans  cause  connue;  des  reves  effrayans,  un 
sommeil  frequemment  interrompu  par  des  re- 
veils  en  sursaut  et  une  sorte  de  paleur  cacbec- 
tique  avec  penebant  a la  leucopblcgmatie,  qui 
arrive  effectivement  pour  peu  que  la  maladie 
augmente  etc. 

Alterum  vero  in  dubium  mehercule  non  vo- 
cabit, 


•)  O.  c.  T.  III.  pag.  9. 

cabit,  qui  unquam  hominem  morbo  cordis  orga- 
nico laborantem  inter  paroxysmos  observaverit. 

Quamvis  itaque  maxima  vitiorum  cordis  or- 
ganicorum pars,  imprimis  ubi  vitia  illa  intensio- 
ris gradus  evaserint,  desperata  quasi  videantur, 
quaeque  curari  non  possint,  et  valeant  hodie, 
quae  ante  saeculum  valuerunt  excellentissimi  Al- 
bertini  verba  „procul  dubio  enim  gravissima  sunt 
vitia  (cordis  scilicet)  atque  in  praecipiti  discri- 
mine interdum  posita,  ut  nobis  certe  hactenus  in 
iis  medicinam,  quae  morbum  adimat,  invenire 
minime  datum  sit,”  tamen  dubitandum  non  est, 
quin,  si  vitia  illa  nascentia  et  ex  occulto,  ut  so- 
lent, insidias  struentia  possent  reprehendi,  ne 
adeo  celeriter  increscerent,  neve  aliud  ex  alio  in- 
tensius et  irreparabilius  succederet,  effici  possit. 

Cum,  diaeta  et  vitae  regimine  bene  constitu- 
tis, phthisicis  et  qui  hepate  laborant  aut  liene  in- 
farctis (quamquam  haec  organa  corde  dignitate 
longe  superari  non  ignoro)  vita  per  multos  an- 
nos servetur,  cur  soli,  quibus  cor  est  uno  alte- 
rove  modo  textura  partium  peccans,  summi  hu- 
jus beneficii  expertes  sunt?  Et  tamen  inter  om- 
nes constat,  omnesque  conqueruntur,  qui  corde 
laborantibus  auxilium  ferunt,  non  alium  esse 
morbum  chronicum,  qui  tanta  et  tam  incredibili 
celeritate,  improviso  medico,  necet,  quam  cordis 

morbos  organicos;  qua  quidem  medicorum  que- 
rela maxime  commoti  sumus,  ut  huic  rei  investi- 
gandae primas  dedissemus  vires. 

Jam  supra  exposuimus,  ut  ad  rem  ipsam  ag- 
grediamur, tam  incredibili  celeritate  obvenien- 
tem letbalem  morborum  cordis  exitum  ab  eo  im- 
primis dependere  nobis  videri,  quod  horum  mor- 
borum species,  etsi  diversissimae  naturae,  tamen, 
ad  curam  quod  attinet,  eodem  ut  ita  dicam,  mo- 
dulo omnes  metiuntur,  ad  unam  omnes  revocan- 
tur formulam,  ut  dicere  vix  possis  aliam  existere, 
quam  quae  ab  Alhertino  et  Valsaha  proposita 
est  his  morbis  medendi  methodum. 

Stat  igitur  nobis  demonstrare  curam,  etiamsi 
palliativam,  non  unam  omnibus  morborum  cor- 
dis organicorum  speciebus  convenire,  immo  saepe 
contrarias  species  contrariis  pharmacis,  contrario 
regimine  et  diaeta  esse  oppugnandas.  In  qua  re 
explicanda  non  poterimus  non  mentionem  facere 
remedii  cui,  ut  nos  quidem  putamus,  non  sine 
summo  aegrotantium  damno,  specificas,  ut  vo 
eant,  inesse  in  omnes  morbos  cordis  vires  arbi- 
trati sunt. 

Quatuor  praesertim  bic  examinandae  veniunt 
species,  quae  et  creberrimae  sunt,  et  pessimam 
agnoscunt  naturam,  et  maximam  dant  medicis 
peccandi  ansam:  Dilatatio  scilicet  ventriculorum 

Hypertrophia  parietum,  Dilatatio  Hypertrophiae 
juncta  et  vitia  valvularum.  Ceterae  quot  sunt 
species  in  valetudinem  non  prius  agunt,  quam 
Hyperthrophiam  ventriculorum  aut  Dilatationem 
effecerint.  Eadem  fere  est  Laennecii  sententia : 
„Les  maladies  du  coeur  les  plus  graves  et  les  plus 
fre'quentes  sont  la  dilatation  des  ventricules  l a- 
paississement  de  leurs  parois,  et  la  re'union  de 
ces  deux  affections;  fossification  des  valvules  sig- 
moides  de  l aorte  (??),  celle  de  la  valvule  mitrale, 
les  excroissances  place'es  sur  les  memes  parties, 
qui  peuvent  se  de'velopper  dans  le  coeur  sont 
des  affections  beaucoup  plus  rares  et  qui  pour 
la  plupart  ne  troublent  la  sante,  que  lors  quel- 
les  sont  arrivees  a un  de'gre'  assez  intense  pour 
de'terminer  l hypertrophie  ou  la  dilatation  des 
ventricules.”  i Mi 

Quae  quidem  designatae  morborum  cordis 
species  cum  symptomata  prae  se  ferunt  perpes 
tua  sive  permanentia  (et  physicalia,  auscultatio- 
nis et  percussionis  ope  exploranda,  et  physiolo- 
gica seu  ad  functiones  spectantia)  de  quibus  oo+ 
piosius  hic  dicere  non  locus  est,  tum  comites  ha- 
bent paroxysmos , quibus  praesertim  continetur 
fatalis  ille  in  apoplexiam  cordis  aut  rupturam; 
hic  est  in  mortem  exitus,  quique  tam  mortiferis 
incedunt  angoribus,  ut  profecto  toties  dicere  pos- 

2* 

sis  mortuum  esae  hominem,  quoties  'tali  vexatus 
fuerit  paroxysmo,  ut  bis  mortuam  mulierem  ait 
Hippocrates. 

Consistunt  tales  paroxysmi  in  sanguinis  ad 
cor  stagnatione  et,  quae  inde  sequitur,  actionis 
hujus  visceris  per  momentum  cessatione ; causas 
remotas  afferam,  ubi  vitia  adsunt  valvularum, 
impedimentum  mere  mechanicum,  ubi  vero  Hy- 
pertrophia aut  Dilatatio,  dysharmoniam,  venia 
sit  voci  non  latinae,  inter  vim  motricem  cordis  et 
sanguinem  movendum.  Syncope  vera  est  his 
paroxysmis  crisis  et  a natura  concessum  reme- 
dium (syncope  autem  tam  saepe  occurrit  in  mor- 
bis cordis  organicis,  ut  signum  eam  pathognomi- 
cum  haud  tamen  magno  jure  esse  voluerint)  quo 
quidem  remedio  organo,  tam  incredibili  vehemen- 
tia in  impedimentum  haud  superandum  agenti, 
otium  impertitur.  Quod  natura  syncopes  ope, 
id  medicus  alia  via  impetrare  studebit.  Unica 
autem,  qua  e morte  eripi  potest  aegrotus,  exstat 
via,  quae  fert  in  lanceolam,  et,  si  unquam,  in 
hoc  certo  casu  omnis  hominis  salus  in  cuspide 
posita  est  lanceolae ; sed  parva  modo  quantitate 
mittatur  sanguis,  ut  iterari  mox  possit  venac- 
sectio. 

Si. verum  est,  ut  est  verissimum,  magnos 
omnium  temporum  medicos  a scholarum  libera- 

tos  vinculis  naturae  tantum  paruisse  id  hoc  loci 
maxime  in  oculos  cadit;  quibus  enim  excellen- 
tissimus Albertinus,  ubi  de  paroxysmis  bis  cu- 
randis sermo  est  utitur  verbis : „Deinde  in  majo- 
ribus respirationis  et  cordis  angustiis  vix  aliud 
auxilium  experti  sumus  sive  praestantius  (quam 
venaesectionem),  modo  parca  tuin  manu  cele- 
bretur, ut  iterandae  phlebotomiae  locus  relinqua- 
tur, qui  saepe  occurrere  solet,  ac  ne  sub  eadem 
patiens  deficiat  ete.”  eadem  sua  quasi  fecerunt 
Laennec  omnesque  alii  qui  recentiorum  tem- 
porum de  morbis  cordis  scripserunt  auctores. 
Quamquam  vix  non  unicum  in  venacsectione 
ad  oppugnandos  hos  paroxysmos  petendum 
est  auxilium,  tamen  alia,  praesertim,  quae  ci- 
tius extrinsecus  derivant,  non  sunt  negligenda. 
Crura  ad  genua  usque  pediluvio  tepido  immit- 
tantur aut  linteis  lepida  madefactis  involvantur; 
item  brachia  et  manus;  clyster  emolliens  cum 
aceto  injiciatur;  sinapismus,  cui  hic  magna  est 
fama,  deltoidi,  cruribus  aut  suris  imponatur.  Si 
ad  valvulas  haeret  vitium  aut  si  dilatatio  adest 
simplex  seu  aneurysma  cordis  passivum,  sangui- 
nis missiones  iteratae  et  prae  omnibus  Digitalis 
non  solum  evitandae,  verum  etiam  volatilia  nari- 
bus supponenda  quin  et  intrinsecus  liquoris  Am- 
monii  succinici  vel  similium  guttulae  nonnullae 

porrigendae  sunt.  Ubi  contra  Hypertrophiam 
ventriculorum  miserias  has  adduxisse  tibi  per- 
suasisti, ibi  certe  sectionem  venae  sat  largo  vul- 
nere susceptam,  saepius  nec  parva  nimis  quanti- 
tate, pro  re  nata,  ad  lipotbymiam  usque  repetas, 
et  digitalis  herbam  cum  summo  aegrotantis  fructu 
praescribas. 

Expositis  hucusque,  quae  sunt  in  paroxysmis 
facienda,  transeamus  nunc  ad  perpetuorum  sym- 
ptomatum curam,  quae  pro  diversis  morborum 
cordis  speciebus  est  diversissima. 

Quas  species  si  animo  non  capto  intuitus  eris, 
facile  intelliges,  omnes  fere,  ut  jam  supra  monui- 
mus, eadem  agnoscere  symptomata  physiologica: 
cruciantur  aegroti  doloribus  rheumaticis  ad  su- 
peras thoracis  partes,  ad  humeros,  ad  unum  al- 
terumve  brachium;  cruciantur  languoribus,  an- 
gustiis, mortiferis  oppressionibus ; extrema  cor- 
poris praesertim  inferiora  semper  frigida  et  velut 
paralytica  iis  inveniuntur  et  infiltrata;  ad  unum 
omnes  moleste  nimis  abducuntur  a somno  ca- 
piendo, quo  irrepente,  praesto  adest  cordis  op- 
pressio et  pectoris  etc. 

Si  igitur  cum  nondum  suppeditarent  certiora 
symptomata,  auscultationis  scilicet  et  percussio- 
nis, excusari  potuit,  quod  cordis  diversissimae 
naturae  morbi  omnes  una  lege  regebantur,  non 

satis  vituperandum  est,  hodie  etiam  uni  tantum 
pareri  methodo,  ac  si  non  nisi  una  existeret  spe- 
cies ; nec  magis  concedi  potest,  unum  remedium, 
quod  specificis  praeditum  esse  viribus  sibi  per- 
suaserunt ad  tam  diversas  morborum  formas  op- 
pugnandas adhiberi. 

Certe  infitias  iri  non  potest,  recentissimorum 
temporum  medicos  valdopere  abusos  esse  Digi- 
tali, de  hac  enim  sermo  est  planta,  nec  pronun- 
tiasse eos  morbi  cordis  nomen,  quin  ad  sacram 
hanc  ancoram  refugissent.  Digitalis  autem, 
ut  cujusvis  alius  remedii,  usus  certis  est  conten- 
tus finibus,  quas  non  sine  maximo  aegrotantium 
detrimento  excedere  licet.  Herba  Digitalis  de- 
primentem, sine  dubio,  exercet  in  cordis  actio- 
nem motumque  sanguinis  effectum,  et  quamvis 
ei  vis  insit  urinas  pellendi  haud  parva,  tamen 
qua  gaudet  in  morbis  cordis  fama  non  nisi  a 
prima,  quam  designavimus,  ejus  virtute  depen- 
dere videtur. 

Itaque  his  modo  in  casibus  locus  erit  Digi- 
tali, ubi  nimia  cordis  actio,  cum  contineatur  vi- 
ribus hujus  visceris  abundantibus  (nimia  enim 
cordis  actio  et  in  valvularum  invenitur  vitiis,  etsi 
nulla  hic  sit  Digitalis  in  usum  vocandae  indica- 
tio), est  coercenda,  reprimenda ; igitur  in  Hyper- 
trophia ventriculorum,  et  in  ea  forma  Hypertro- 

phiae  cum  Dilatatione  conjunctae  ubi  illa  hac  est 
superior.  Quod  j Lacnnec  fert  de  Digitalis  in 

morbis  cordis  usu  judicium  tam  iniquum : 

„La  Digitale  pourpree  est  aujourd  hui  fort  em- 
ployee  dans  le  traitemcnt  des  maladies  du  coeur 
dapres  1’opinion  ge'ne'ralement  repandue,  quou- 
Ire  son  effet  diuretique,  elle  exerce  encore  une 
action  se'dative  sur  le  coeur.  Javoue  que  cette 
action  ne  m’a  jamais  paru  bien  eVidente  et  sur- 
tout  constante  meme  lorsque  la  dose  e'tait  portee 
au  point  de  produire  des  vomissemens  et  des  ve- 
stiges etc.”  hoc  Mariadecius  Laennec  in  nova 
operum  fratris  editione  his  fere  verbis  refutat: 
„En  sornme  de  tous  les  se'dativs  du  systeme  cir- 
culatoire  la  Digitale  me  parait  encore  me'riter 
de  beaucoup  la  prefe'rence.  Elie  irrite  souvent 
festomac  mais  en  graduant  la  dose  avec  pru- 
dence,  en  suspendant  fusage  a propos  en  l’ad- 
ministrant  sous  diffe'rentes  formes  on  finit  pres- 
que  toujours  par  en  lirer  bon  parti.  ’ 

Recenlissimis  temporibus  Broussais  2),  Gal- 
liae lumen  atque  decus,  pleniore,  ut  solet,  ore 
plenaque  manu  Asparagi,  plantae,  ut  ait,  maxi- 
mis contra  hypertrophiam  cordis  viribus  praedi- 
tae, ad  astra  sustulit  laudes.  Ipsissima  ejus  refe- 


•)  o.  c.  T.  III.  pag.  336. 

*)  Annales  de  la  Meileoine  physiologiquc , Juillet  1829. 

rimus  verba,  ut  medici  ad  pharmacum  hoc  accu- 
ratius examinandum  aggrediantur: 

„11  est  une  piante  a laquelle  aucune  matiere 
medicale  n’accorde  Ia  propriete'  sedative  du 
coeur  et  qui  pourtant  en  jouit  dans  un  de'gre' 
des  plus  e'videns.  Elie  joint  a cet  avantage  celui 
non  moins  precieux  de  ne  point  irriter  l estomac, 
quand  elle  est  prise  avec  mode'ration  et  conve'- 
nablement  prcparee. 

Cette  piante  c’est  V Asperge.  Quune  per- 
sonne,  qui  souffre  par  fhypertrophie  et  la  sur- 
activite'  du  coeur  se  mette  a manger  des  asperges, 
elle  sera  soulagee  (?  ?),  quelle  en  suspende 
1’usage,  elle  verra  se  re'nouveIer  ces  incomodite's 
habituelles.  Cette  observation  faite  sur  lui 
meme  par  un  homme  de  me'rite  e'tranger  a la 
me'decine  lui  inspira  lidee  de  faire  pre'parer  du 
sirop  dasperges  et  de  le  conserver  pour  la  saison, 
ou  les  tendrons  de  cette  piante  ne  se  trouvent 
plus.  Il  s’en  trouva  si  bien,  qu’il  en  prit  lha- 
bitude  et  qua  la  faveur  de  cette  pre'caution  il 

souffre  peu  de  son  irritation  du  coeur 

Le  sirop  de  pointes  d asperges  jouit  d apres  no- 
tre  observation  particuliere  la  propriede',  de  ra- 
lcntir  la  pulsation  du  coeur,  sans  irriter  lesto- 
mac,  a moins  quii  ne  soit  pris  a trop  forte 

dose,  ou  que  ce  viscere  ne  se  trouve  dans  un 
e'tat  de  phlogose.” 

Nos  Asparagum  non  alio  modo,  quam  renes 
impellendo  eorumque  adaugendo  functiones,  in 
cor  agere  putamus;  nec  minori  jure  cineres  vi- 
tis pampinorum,  quibus  magnam  urinas  pellendi 
vim  inesse  ingeniosissimus  et  divinus  Schoenlein 
docuerat,  specificum  in  cor  exercere  effectum 
diceres.  Venia  ceterum  sit  tantae  orationis  di- 
gressioni. Ad  Digitalem  ut  revertamur,  cum 
per  longum  tibi  sit  adhibenda  tempus,  ne  obli- 
viscaris efficacitatem  ejus  longis  usus  interposi- 
tis intervallis  valdopere  augeri.  Haec  de  Hy- 
pertrophia. 

In  Dilatatione  ventriculorum,  aut  ubi  ea  ita 
Hypertrophiae  est  juncta,  ut  superior  sit,  aut  in 
vitiis  valvularum,  iis  imprimis,  quae  arthritico 
veneno  continentur,  etsi  in  paroxysmis  his  spe- 
ciebus  intermixtis  venam  aperias,  parvam  efflu- 
ere sanguinis  quantitatem  patiaris,  nonnullasque 
Tinct.  Digitalis  aethereae  porrigas  guttulas,  non 
solum  a sanguinis  missionibus,  a Digitali,  ab 
apparatu  debilitanti  te  abstinebis,  veruin  etiam 
roborantia  varia,  pro  varia  causarum  natura, 
prae  ceteris  fontes  naturales  martiatos  in  usum 
vocabis,  immo  interdum  ad  excitantia  confugies, 
dummodo  ea  excludas,  quae  sanguinem  nimis 


movendo  occasionem  ei  praebent,  ut  fortiori 
incursu  atque  nisu  cor  urgeat  impellatque. 

Ne  tamen  his  aliisque  innumerabilibus,  quae 
laudaverunt,  pharmacis,  diaetae  regiminisque 
non  summa  habita  ratione  ■,  morbum  tam  ingen- 
tem, ne  dicam  submoveri,  tamen  leniri  mortem- 
que differi  posse  arbitreris.  In  diaeta  unica  est 
iis  posita  spes  qui  organicis  laborant  cordis  vitiis, 
nec  unquam  medicus  sat  magnam  in  eam  insti- 
tuendam dirigere  potest  attentionem,  nec  un- 
quam sat  acerbe  severum  esse  in  aegrotos,  affi- 
nes, amicos,  quin  in  collegas  ipsos  non  paucos. 

Ejusmodi  autem  diaetam  esse  oportet  ut  om- 
nia, quae,  quocunque  modo,  in  cor  agunt,  prae- 
cipue pathemata  animi  amoveantur  severissi- 
mamque  in  cibo  potuque  assumendo  legem  ae- 
grotus sequatur.  In  Hypertrophia  praesertim 
tantum  rnodo  victus  porrigatur,  quantum  vitae 
sustinendae  satis  est,  illudque  non  bipartito  sed 
tripartito  et  quadripartito  etiam  sic  ut,  verbis 
utor  excellentissimi  Alhertini,  „ exigua  dosi  san- 
guifera  vasa  ingressum  ea  tum  ne  minimum  qui- 
dem distentat. ” Carneae  diaetae  lactea,  sine 
dubio,  praeferenda. 

In  Dilatatione,  aliisque  ad  paralysin  aut  rup- 
turam cordis  magis  spectantibus  vitiis,  in  ea  prae- 
sertim parietum  ventriculorum  mollitie,  quae 

tam  e syphilitico  quam  e scorbutico  veneno  ori- 
ginem ducere  videtur  (etsi  fieri  etiam  potest 
ut  easdem  agnoscat  causas  quam  Enceplialoma- 
lacia,  Gasteromalacia  et  Enteromalacia)  quaeque 
in  Italia  septentrionali  et  praecipue  Yenetiis  oc- 
currit inter  nautas  (Matrosen)  in  quibus  quippe 
saepissime  Scorbutus  inveniatur  Syphilidi  nup- 
tus, cum  causarum  potissimum  habenda  erit  ra- 
tio, tum,  ut  facile  intelligi  potest,  diaeta  longe 
magis  nutriens  et  roborans  instituenda  est. 

Natus  sum  ego  Israelis  Julius  Philipp  veteri  addictus 
fidei  anno  MDCCCXI  patre  M.  Philipp,  matre  e gente 
Rie/s  quorum  praematuram  mortem  in  omnem  lugebo 
aevum.  Primis  litterarum  elementis  imbutus  Gymnasium 
Berolinense,  Bellermanno  et  Koepke , viris  Illustrissimis, 
directoribus,  per  tres  frequentavi  annos  et  maturitatis 
testimonio  dimissus  anno  MDCCCXXIX  ab  Illustr.  Klenze 
t.  t.  Rectore  magnifico  in  numerum  civium  acadeinico- 
rum  receptus  et  ab  Illustr.  Bartels , medicorum  ordinis 
decano,  medicinae  studiosis  adscriptus  sum.  Ex  quo 
inde  tempore  per  quinque  semestria  hisce  scholis  in- 
terfui. 

Illustr.  Rudolphi  de  Encyclopaedia  medica,  de  Ana- 
tomia  comparata , corporis  humani,  organorum  sensuum, 
foetus  humani  et  de  physiologia. 

Illustr.  Knape  de  Osteologia  et  Syndesmologia ; uter- 
que artem  cadavera  rite  dissecandi  me  docuit.  Illustr. 
Schuh  de  Encyclopaedia  scientiarum  naturalium;  Illustr, 
Hayne  deBotanice,  Illustr.  Mitscherlich  de  Chemia  uni- 
versali, Illustr.  H.  Rose  de  Pharmacia,  Illustr.  Link  de 

Pharmacologia  et  Toxicologia,  Illustr.  Hegel  de  Logice 
et  de  Philosophiae  historia;  Illustr.  Gans  de  recentioris 
historia  temporis,  Illustr.  TViegmann  de  Zoologia, Illustr. 
Ermann  de  lumine  et  calore  et  de  physice  universali, 
Illustr.  Hecker  de  Pathologia  et  Therapia  speciali,  Illustr. 
Fr.  Hufeland  de  Pathologia  generali,  Illustr.  Osann  de 
materia  medica,  Illustr.  Rust  de  Chirugia  universali, 
Illustr.  Casper  de  arte  formulas  medicas  rite  conscribendi. 

Tum  per  duo  Semestria  interfui  clinicis  exercitatio- 
nibus virorum,  Illustr.  Rust  et  fF.  Hufeland. 

Hoc  tempore  praeterlapso,  anno  MDCCCXXXI  al- 
mam Wirceburgensem  academiam  per  Semestre  adii  et 
his  operam  dedi  legentibus,  Illustr.  Schoenlein  de  thera- 
pia speciali  et  de  morbis  syphiliticis,  Illustr.  dC Outrepont 
de  arte  obstetricia  tam  theoretica  quam  practica,  Illustr. 
Textor  de  akiurgia  et  de  Fasciis,  et  praeterea  Clinicis 
usus  sum  medico,  duce  Illustr.  Schoenlein , chirurgico, 
duce  Illustr.  Textor. 

Berolini  denique  iterum  apud  Illustr.  Marheineke 
Rect.  magnif.  et  Illustr.  Rudolphi  facultatis  decanum 
maxime  spectabilem  nomen  professus,  usus  sum  et  utor 
praeceptoribus  illustrissimis  Rust,  Wolff,  Barez. 

Quibus  omnibus  viris  illustrissimis,  experientissimis, 
amplissimis  summas  quas  habeo  gratias  ago. 

Nunc  examinibus  praegressis,  in  eo  sum  ut,  disser- 
tatione more  solito  defensa,  si  gratioso  medicorum  or- 
dini placuerit,  utriusque  medicinae  doctoris  gradum  re- 
cuperem. 

Tragoedia  Shakspearii  King  Lear  inscripta  omnes 
inter  libros  maniam  optime  illustrat. 

II. 

Diabetes  et  Phthisis  pulmonum  pituitosa  ad 
unam  pertinent  morborum  familiam. 

III. 

Dolor  ad  cardinales , ut  vocant , imjlammatio - 
nis  virtutes  non  pertinet. 

IV. 

Quo  morborum  examina  sunt  rigorosiora  eo 
minus  iisdem  discitur. 

